Értesítések, üzenetek - ParpikaSoft CMS Help
ParpikaSoft CMS Help » Beállítások » Értesítések, üzenetek
Ebben a menüben lehetősége van szerkeszteni az ügyfeleinek automatikusan küldött email üzenetek tartalmát. Az ügyfélszolgálati email címet az 'Áruház beállításai' menüben adhatja meg.
1. lépés - Lépjen be az Értesítések, üzenetek menübe
Kattintson a "fogaskerék" ikonra az Oldalkezelő felületen, majd válassza az Értesítések, üzenetek opciót.
2. lépés - Fejléc és lábléc szerkesztése
Az Értesítések, üzenetek menüre kattintva, válassza ki a "Fejléc és lábléc" lehetőséget a legördülő listából.
Levelek fejlécképe
A fejléc mérete min 700px széles legyen és max. 100px magas. Az itt feltöltött fejléc kép fog megjelenni minden HTML formátumú (formázható) levél esetén.
Levelek lábléce (HTML)
A levél lábléc részében elérhetőségeket érdemes feltüntetni. Az email sablonok létrehozásánál választhat HTML vagy TEXT formátum közül. A HTML formátumú leveleken alapvető formázásokat hajthat végre (kiemelés, dőltbetű, stb).
Levelek lábléce (szöveges)
A levél lábléc részében elérhetőségeket érdemes feltüntetni.
3. lépés - Mentés
Kattintson a "Beállítások mentése" gombra jobb felső sarokban.
Email értesítések szerkesztése
1. lépés - Lépjen be az Email értesítések menübe
Válassza ki a menüt a legördülő listából.
2. lépés - Email sablon létrehozása
Tájékoztathatja ügyfeleit rendeléseik állapotáról, értesítheti őket az oldalra történő sikeres regisztráció esetén, létrehozhat egyéni értesítő sablonokat. Ehhez kattintson az "Email sablon létrehozása" gombra a jobb felső sarokban.
3. lépés - Email sablon szerkesztése
Adja meg a sablon elnevezését és az email tárgyát a megfelelő mezőkbe, majd az üzenet tartalmát.
4. lépés - Mentés
Ha nem szeretné a levél tartalmát formázni (pl. kiemelés, dőltbetű stb.), a tartalom felvitele után kattintson a "Mentés"-re. Azonban ha szeretné, hogy a levél tartalma formázható legyen, kattintson a "Szöveges email" feliratra, majd a felugró ablakból válassza a "HTMLemail" lehetőséget.
A szöveg formázása után kattintson a "Mentés"-re.
Ezután az email értesítők lista nézetben jelennek meg. Megadhatja, hány sablon jelenjen meg egy oldalon.
Ebben a menüben a rendszerüzeneteket szerkesztheti. A rendszerüzenetek olyan visszajelzések, amelyek adott esemény bekövetkeztekor jelennek meg (pl. Kapcsolati űrlap elküldését követően: 'Ön sikeresen továbbította üzenetét').
1. lépés - Lépjen be a Rendszerüzenetek menübe
Kattintson az "Email sablon létrehozása" gombra a jobb felső sarokban.
Írja be a rendszerüzenet elnevezését és tartalmát a megfelelő mezőkbe.
Az "Egyéb" fülre kattintva lehetősége van egyedi kód beillesztésére a fejlécbe.
A változtatások véglegesítéséhez kattintson a "Mentés"-re a szerkesztő ablak alján.
A létrehozott rendszerüzenetek lista nézetben jelennek meg. Megadhatja, hány üzenet jelenjen meg egy oldalon. Az oldalak között a számláló melletti nyilakra kattintva navigálhat.
2. Általános beállítások
3. Kód beágyazás
6. Értesítések, üzenetek
7. Fordítások